CELEX: 32019D1261
Language: fi
Date: 2019-07-15 00:00:00
Title: Neuvoston päätös (EU) 2019/1261, annettu 15 päivänä heinäkuuta 2019, Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevalla puitesopimuksella perustetussa sekakomiteassa Euroopan unionin puolesta otettavasta kannasta sekakomitean työjärjestystä sekä erityisten alakomiteoiden työjärjestystä koskevien päätösten hyväksymiseen

25.7.2019   
               
               
                  FI
               
               
                  Euroopan unionin virallinen lehti
               
               
                  L 197/49
               
            
         NEUVOSTON PÄÄTÖS (EU) 2019/1261,
         annettu 15 päivänä heinäkuuta 2019,
         Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevalla puitesopimuksella perustetussa sekakomiteassa Euroopan unionin puolesta otettavasta kannasta sekakomitean työjärjestystä sekä erityisten alakomiteoiden työjärjestystä koskevien päätösten hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 ja 209 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskeva puitesopimus (1), jäljempänä ’sopimus’, tuli voimaan 1 päivänä maaliskuuta 2018.
                  
               
                     (2)
                  
                  
                     Sopimuksen 48 artiklan 1 kohdalla perustetaan sekakomitea, jonka tehtävänä on varmistaa sopimuksen moitteeton toiminta ja täytäntöönpano, jäljempänä ’sekakomitea’.
                  
               
                     (3)
                  
                  
                     Sopimuksen 48 artiklan 5 kohdassa määrätään, että sekakomitea vahvistaa oman työjärjestyksensä, ja 48 artiklan 3 kohdan mukaan sekakomitea voi perustaa erityisiä alakomiteoita.
                  
               
                     (4)
                  
                  
                     Sopimuksen tehokkaan täytäntöönpanon varmistamiseksi sekakomitean työjärjestys olisi hyväksyttävä mahdollisimman pian.
                  
               
                     (5)
                  
                  
                     On aiheellista vahvistaa kanta, joka otetaan unionin puolesta sekakomiteassa.
                  
               
                     (6)
                  
                  
                     Unionin kannan sekakomiteassa olisi sen vuoksi oltava tukea tähän liitettyjen sekakomitean päätösluonnosten hyväksymistä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Sekakomitean ensimmäisessä kokouksessa unionin puolesta otettava kanta on tukea tähän päätökseen liitettyjen sekakomitean päätösluonnosten hyväksymistä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 15 päivänä heinäkuuta 2019.
            
               
                  Neuvoston puolesta
               
               
                  Puheenjohtaja
               
               F. MOGHERINI
            
         
         
            (1)  EUVL L 343, 22.12.2017, s. 3.
      
      
         
            LUONNOS
            EU:N JA FILIPPIINIEN KUMPPANUUTTA JA YHTEISTYÖTÄ KOSKEVALLA PUITESOPIMUKSELLA PERUSTETUN SEKAKOMITEAN PÄÄTÖS N:o 1/…,
            annettu … päivänä …kuuta …,
            sekakomitean työjärjestyksen vahvistamisesta
            SEKAKOMITEA, joka
            ottaa huomioon Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevan puitesopimuksen (1), jäljempänä ’sopimus’, ja erityisesti sen 48 artiklan,
            sekä katsoo seuraavaa:
            
                        (1)
                     
                     
                        Sopimus tuli voimaan 1 päivänä maaliskuuta 2018.
                     
                  
                        (2)
                     
                     
                        Sekakomitean työjärjestys olisi näin ollen hyväksyttävä,
                     
                  ON HYVÄKSYNYT TÄMÄN PÄÄTÖKSEN:
            
               Ainoa artikla
               
                  1.   Vahvistetaan sekakomitean työjärjestys sellaisena kuin se on esitetty liitteessä.
               
               
                  2.   Tämä päätös tulee voimaan päivänä, jona se hyväksytään.
               
            
            
               Tehty …
               
                  
                     Sekakomitean puolesta
                  
                  
                     Puheenjohtaja
                  
               
            
            
               (1)  EUVL L 343, 22.12.2017, s. 3.
         
         
            
               LIITE
               
                  Sekakomitean työjärjestys
               
               
                  1 artikla
                  Tehtävät ja kokoonpano
                  
                     1.   Sekakomitea hoitaa Euroopan unionin ja sen jäsenvaltioiden sekä Filippiinien tasavallan, jäljempänä yhdessä ’osapuolet’ tai yksittäin ’osapuoli’, kumppanuutta ja yhteistyötä koskevan puitesopimuksen, jäljempänä ’sopimus’, 48 artiklassa tarkoitettuja tehtäviä.
                  
                  
                     2.   Sekakomitea muodostuu kummankin osapuolen edustajista, jotka ovat ylempiä virkamiehiä.
                  
               
               
                  2 artikla
                  Kokoukset
                  
                     1.   Sekakomitea kokoontuu yleensä joka toinen vuosi. Sekakomitean kokoukset kutsuu koolle puheenjohtaja. Kokoukset pidetään vuorotellen Manilassa ja Brysselissä yhteisesti sovittavana päivänä. Jommankumman osapuolen pyynnöstä voidaan järjestää sekakomitean erityisistuntoja, jos osapuolet niin sopivat.
                  
                  
                     2.   Jos osapuolet niin sopivat, sekakomitean kokouksia voidaan poikkeuksellisesti pitää myös video- tai puhelinneuvotteluina.
                  
                  
                     3.   Sekakomitean kokouksia pidetään yksinomaan ja luottamuksellisesti osapuolten edustajien välillä, paitsi jos osapuolet sopivat yhdessä toisin.
                  
               
               
                  3 artikla
                  Puheenjohtaja
                  Sekakomitean ensimmäisen kokouksen järjestävä osapuoli toimii puheenjohtajana kyseisen kokouksen päivämäärästä alkaen kyseisen vuoden 31 päivään joulukuuta. Sen jälkeen sekakomitean puheenjohtajana toimii vuorotellen jompikumpi osapuolista kahden vuoden ajan.
               
               
                  4 artikla
                  Osallistujat
                  
                     1.   Kummankin osapuolen valtuuskunnan jäsenet ovat osapuolten edustajien ylempiä virkamiehiä.
                  
                  
                     2.   Kumpikin osapuoli ilmoittaa toiselle osapuolelle valtuuskuntansa tosiasiallisen kokoonpanon 21 työpäivää ennen kokousta.
                  
                  
                     3.   Puheenjohtaja varmistaa, että kaikki sekakomitean kokousten osanottajat ovat osapuolten asianmukaisesti nimettyjä edustajia. Valtuuskunnan kokoonpanoa koskevat huomiot esitetään puheenjohtajalle.
                  
                  
                     4.   Osapuolet voivat etukäteen sopia kutsuvansa kolmansia osapuolia kokoukseen antamaan tietoja tietystä aiheesta, jos se katsotaan tarpeelliseksi. Kummankin osapuolen on ilmoitettava toiselle osapuolelle vähintään 21 työpäivää ennen kokousta aikomuksestaan kutsua kokoukseen kolmas osapuoli.
                  
               
               
                  5 artikla
                  Sihteeristö
                  Yksi Euroopan ulkosuhdehallinnon edustaja ja yksi Filippiinien tasavallan ulkoministeriön edustaja toimivat yhdessä sekakomitean sihteereinä. Kaikki puheenjohtajalle tarkoitetut tai häneltä peräisin olevat tiedonannot välitetään sihteereille. Puheenjohtajalle osoitettua ja puheenjohtajalta lähtevää kirjeenvaihtoa voidaan käydä missä tahansa kirjoitetussa muodossa, myös sähköpostitse.
               
               
                  6 artikla
                  Kokousten esityslistat
                  
                     1.   Puheenjohtaja laatii kutakin kokousta varten alustavan esityslistan. Alustava esityslista ja muut tarvittavat asiakirjat lähetetään viimeistään 21 työpäivää ennen kokousta.
                  
                  
                     2.   Sekakomitea hyväksyy esityslistan. Osapuolten niin sopiessa esityslistalle voidaan ottaa asioita, joita ei ole merkitty alustavaan esityslistaan.
                  
               
               
                  7 artikla
                  Pöytäkirja
                  
                     1.   Sihteerit laativat yhdessä yhteenvetoluonnoksen kokouksen tuloksista/päätelmistä.
                  
                  
                     2.   Kummankin osapuolen valtuuskunnan johtaja hyväksyy ja allekirjoittaa yhteenvetoluonnoksen kahtena kappaleena Kumpikin osapuoli saa yhden alkuperäiskappaleen hyväksytystä ja allekirjoitetusta yhteenvedosta.
                  
               
               
                  8 artikla
                  Päätökset ja suositukset
                  
                     1.   Sekakomitea voi antaa päätöksiä tai suosituksia sopimuksen tavoitteiden saavuttamiseksi. Päätökset ja suositukset hyväksytään osapuolten yhteisellä sopimuksella. Päätökset ja suositukset hyväksytään sen jälkeen, kun osapuolet ovat saaneet sisäiset menettelynsä päätökseen lakiensa ja asetustensa mukaisesti.
                  
                  
                     2.   Sekakomitea voi antaa päätöksiä tai suosituksia kirjallisella menettelyllä. Tällöin osapuolet sopivat menettelyn enimmäiskestosta. Jos kumpikaan osapuoli ei ole kyseisen ajan päätyttyä ilmaissut vastustavansa ehdotettua päätöstä tai suositusta, sekakomitean puheenjohtaja julistaa päätöksen tai suosituksen hyväksytyksi ilman vastaväitettä.
                  
               
               
                  9 artikla
                  Kulut
                  
                     1.   Kumpikin osapuoli vastaa sille sekakomitean kokouksiin osallistumisesta aiheutuvista kuluista, sekä henkilöstö-, matka- ja oleskelukuluista että postitus- ja televiestintäkuluista.
                  
                  
                     2.   Kumpikin osapuoli vastaa kuluista, joita sille aiheutuu tulkkauksesta kokouksissa sekä kääntämisestä.
                  
                  
                     3.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
                  
               
               
                  10 artikla
                  Erityiset alakomiteat
                  
                     1.   Sopimuksen 48 artiklan 3 kohdan mukaan sekakomitea voi perustaa erityisiä alakomiteoita avustamaan sitä tehtävien hoitamisessa. Erityiset alakomiteat raportoivat yksinomaan sekakomitealle kunkin kokouksensa jälkeen.
                  
                  
                     2.   Sekakomitea määrittelee kunkin erityisen sekakomitean työjärjestyksen.
                  
                  
                     3.   Sekakomitea voi päättää muuttaa työjärjestystä tai lakkauttaa olemassa olevia erityisiä alakomiteoita.
                  
                  
                     4.   Erityiset alakomiteat voivat antaa suosituksia sekakomitean hyväksyttäväksi.
                  
               
            
         
      
      
         
            LUONNOS
            EU:N JA FILIPPIINIEN KUMPPANUUTTA JA YHTEISTYÖTÄ KOSKEVALLA PUITESOPIMUKSELLA PERUSTETUN SEKAKOMITEAN PÄÄTÖS N:o 2/…,
            annettu … päivänä …kuuta …,
            erityisten alakomiteoiden perustamisesta ja niiden työjärjestyksen vahvistamisesta
            SEKAKOMITEA, joka
            ottaa huomioon Euroopan unionin ja sen jäsenvaltioiden sekä Filippiinien tasavallan kumppanuutta ja yhteistyötä koskevan puitesopimuksen, jäljempänä ’sopimus’, ja erityisesti sen 48 artiklan 3 kohdan,
            ottaa huomioon sekakomitean työjärjestyksen 10 artiklan,
            sekä katsoo seuraavaa:
            
                        (1)
                     
                     
                        Asiantuntijatason keskustelujen mahdollistamiseksi sopimuksen soveltamisalaan kuuluvilla keskeisillä aloilla olisi perustettava erityisiä alakomiteoita.
                     
                  
                        (2)
                     
                     
                        Sekakomitean työjärjestyksen 8 artiklan mukaisesti sekakomitea voi päättää tehdä päätöksiä kirjallista menettelyä noudattaen,
                     
                  ON HYVÄKSYNYT TÄMÄN PÄÄTÖKSEN:
            
               Ainoa artikla
               Perustetaan liitteessä I luetellut erityiset alakomiteat. Erityisten alakomiteoiden työjärjestykset vahvistetaan liitteessä II.
            
            
               Tehty …
               
                  
                     Sekakomitean puolesta
                  
                  
                     Puheenjohtaja
                  
               
            
         
         
            
               LIITE I
               
                  EU:n ja Filippiinien kumppanuutta ja yhteistyötä koskevalla puitesopimuksella perustettu sekakomitea
               
               Luettelo erityisistä alakomiteoista
               (…)
            
         
         
            
               LIITE II
               
                  Euroopan unionin ja sen jäsenvaltioiden sekä Filippiinien tasavallan, jäljempänä yhdessä ’osapuolet’ tai yksittäin ’osapuoli’, kumppanuutta ja yhteistyötä koskevan puitesopimuksen nojalla perustettujen erityisten alakomiteoiden työjärjestys
               
               
                  1 artikla
                  Erityisissä alakomiteoissa keskustellaan asiaankuuluvaan yhteistyön alaan liittyvistä aiheista tai erityishankkeista.
               
               
                  2 artikla
                  Erityiset alakomiteat työskentelevät sekakomitean alaisuudessa. Ne raportoivat ja toimittavat yhteenvetonsa tuloksistaan/päätelmistään sekakomitean puheenjohtajalle 30 työpäivän kuluessa kustakin kokouksesta.
               
               
                  3 artikla
                  
                     1.   Erityiset alakomiteat muodostetaan osapuolten edustajista. Asiaankuuluvien erityisten alakomiteoiden valtuuskuntien johtajat ilmoittavat toisilleen edustuksestaan erityisissä alakomiteoissa ennen kokousta.
                  
                  
                     2.   Erityisten alakomiteoiden valtuuskuntien asiaankuuluvien johtajien kirjallisella suostumuksella erityiset alakomiteat voivat kutsua kolmansia osapuolia kokouksiinsa ja kuulla niitä tietyissä kokouksen esityslistalla olevissa asioissa. Kummankin osapuolen on ilmoitettava toiselle osapuolelle vähintään 10 työpäivää ennen kokousta aikomuksestaan kutsua kokoukseen kolmas osapuoli. Kolmannen osapuolen tai kolmansien osapuolten valinnasta sovitaan osapuolten kesken ennen kokousta.
                  
               
               
                  4 artikla
                  Sekakomitean puheenjohtajana oleva osapuoli toimii erityisten alakomiteoiden puheenjohtajana ja periaatteessa myös isännöi niitä.
               
               
                  5 artikla
                  Yksi Euroopan ulkosuhdehallinnon tai Euroopan komission asiaankuuluvan pääosaston edustaja ja yksi Filippiinien tasavallan hallinnon asianomaisen vastuuviraston edustaja toimivat yhdessä erityisten alakomiteoiden sihteereinä.
               
               
                  6 artikla
                  
                     1.   Erityiset alakomiteat kokoontuvat aina olosuhteiden sitä edellyttäessä molempien osapuolten suostumuksella jommankumman osapuolen kirjallisesta pyynnöstä. Jokainen kokous pidetään molempien osapuolten keskenään sopimaan aikaan niiden sopimassa paikassa. Jos osapuolet niin sopivat, alakomiteoiden kokouksia voidaan poikkeuksellisesti pitää myös video- tai puhelinneuvotteluina.
                  
                  
                     2.   Jos toinen osapuoli pyytää erityisen alakomitean kokouksen koolle kutsumista, toisen osapuolen sihteeri vastaa pyyntöön 21 työpäivän kuluessa sen vastaanottamisesta.
                  
                  
                     3.   Ottaen huomioon kolmansia osapuolia koskevan 3 artiklan 2 kohdan kumpikin osapuoli ilmoittaa puheenjohtajalle valtuuskuntansa aiotun kokoonpanon hyvissä ajoin ennen kokousta.
                  
               
               
                  7 artikla
                  
                     1.   Puheenjohtaja toimittaa alustavan esityslistan osapuolille viimeistään 21 työpäivää ennen kokousta.
                  
                  
                     2.   Kumpikin osapuoli voi pyytää puheenjohtajaa ottamaan asian erityisen alakomitean kokouksen esityslistalle. Osapuolten niin sopiessa esityslistalle voidaan ottaa asioita, joita ei ole merkitty alustavaan esityslistaan.
                  
               
               
                  8 artikla
                  
                     1.   Sihteerit laativat yhdessä yhteenvetoluonnoksen tuloksista/päätelmistä.
                  
                  
                     2.   Kummankin osapuolen valtuuskunnan johtaja hyväksyy ja allekirjoittaa yhteenvetoluonnoksen kahtena kappaleena ennen kunkin kokouksen päättymistä. Kumpikin osapuoli saa yhden alkuperäiskappaleen hyväksytystä ja allekirjoitetusta yhteenvedosta.
                  
                  
                     3.   Erityisten alakomiteoiden kokouksia pidetään yksinomaan ja luottamuksellisesti osapuolten edustajien välillä, paitsi jos osapuolet sopivat yhdessä toisin.